શ્રીલંકા વિરુદ્ધ રમાયેલી બીજી ટી-20 મેચ બાદ ધવને કહ્યું હતું હું બોલને સારી રીતે હીટ કરી રહ્યો હતો. હું હંમેશાથી જ નેચરલ ગેમ રમવાનું પસંદ કરૂ છું. મને કેપ્ટન અને કોચ સ્ટાફ તરફથી પુરતો સહકાર મળી રહ્યો છે. ત્યાર બાદ જ્યારે દક્ષિણ આફ્રીકી સીરીઝ દરમિયાન ધવનની બોલિંગ એક્શન પર આઇસીસી તરફથી તેને ચેતવણી મળી હતી. આ અંગે સવાલ પુછાયો તો તેણે કહ્યું કે હું મારા તમામ ફેન્સને જણાવવા માંગુ છું કે હું અધિકારીક રીતે રિયાટર થઇ રહ્યો છું… ઇન્ટરનેશનલ અને ડોમેસ્ટિક ક્રિકેટમાં બોલિંગ કરવામાંથી. આ વાત તેણે એવી રીતે કરી કે રિટાયરમેન્ટ લઇ રહ્યો છું તેવું બોલ્યા બાદ લાંબા સમય સુધી ચુપ રહ્યો હતો. જો કે પછી તેણે બોલિંગમાંથી તેવી જાહેરાત કરતા અચાનક દુખી થઇ ગયેલા ફેન્સનાં જીવમાં જીવ આવ્યો હતો.